ΚΑΝΟΝΙΣΜΟΣ (ΕΟΚ) αριθ. 2339/80 ΤΗΣ ΕΠΙΤΡΟΠΗΣ της 8ης Σεπτεμβρίου 1980 περί τροποποιήσεως του κανονισμού (ΕΟΚ) αριθ. 818/80 "περί θεσπίσεως μέτρων διασφαλίσεως κατά την εισαγωγή μανιταριών de couche σε άλμη"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως των αγορών στον τομέα των μεταποιημένων προϊόντων με βάση φρούτα και λαχανικά (1), όπως τροποποιήθηκε τελευταία από τον κανονισμό (ΕΟΚ) αριθ. 2021/80 (2), και ιδίως το άρθρο 14 παράγραφος 2,

Εκτιμώντας:

ότι ο κανονισμός (ΕΟΚ) αριθ. 818/80 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 916/80 (4), εθέσπισε τα μέτρα διασφαλίσεως κατά την εισαγωγή μανιταριών de couche σε άλμη, δια της προσφυγής σ'ένα καθεστώς τίτλων εισαγωγής στο οποίο υπόκεινται τα εισαγόμενα στην Κοινότητα προϊόντα από τις 15 Απριλίου 1980-

ότι, λαμβανομένης υπόψη της καταστάσεως της αγοράς, είναι δυνατό να προβλεφθεί ελαφρά αύξηση των ποσοτήτων που είναι δυνατό να εισαχθούν στην Κοινότητα-

ότι πρός τον σκοπό αυτό πρέπει να δοθεί προτεραιότητα στις ποσότητες για τις οποίες οι ενέργειες εισαγωγής είχαν ήδη αρχίσει κατά τον χρόνο της δημοσιεύσεως του κανονισμού (ΕΟΚ) αριθ. 818/80-

ότι η ελαστικοποίηση αυτή του καθεστώτος διασφαλίσεως είναι δυνατό να προκαλέσει σε μικρό χρονικό διάστημα σχετικά σημαντικές εισαγωγές μανιταριών σε άλμη- ότι προς αποφυγή μιας πυκνώσεως των εισαγωγών που ενδέχεται να επηρεάσουν την αγορά είναι ανάγκη να προβλεφθεί μια εξισορρόπηση μεταξύ των εισαγωγών αυτών και εκείνων που είναι δυνατόν να πραγματοποιηθούν κατά την διάρκεια των προσεχών μηνών, υπό το καθεστώς των τίτλων εισαγωγής που καθορίζεται από τον κανονισμό (ΕΟΚ) αριθ. 818/80,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΟΚ) αριθ. 818/80 εισάγεται το ακόλουθο άρθρο 6α:

"Άρθρο 6a

1. Κατά παρέκκλιση των άρθρων 3 έως 6 και κατόπιν αιτήσεως του ενδιαφερομένου, οι τίτλοι εισαγωγής χορηγούνται για τις ποσότητες που έχουν αποσταλεί το αργότερο μέχρι την 20 Απριλίου 1980 και μέχρι του ύψους της διαφοράς μεταξύ των ποσοτήτων αυτών και εκείνων για τις οποίες ο αιτών επέτυχε προκειμένου για εισαγωγές που πρόκειται να πραγματοποιηθούν εντός μιας περιόδου κειμένης μεταξύ 15 Απριλίου και 30 Σεπτεμβρίου 1980, τίτλους εισαγωγής κατ'εφαρμογή των προαναφερθέντων άρθρων, υπό την προϋπόθεση ότι ο ενδιαφερόμενος κατά τον χρόνο καταθέσεως της αιτήσεως αυτής παρέχει την απαιτούμενη, από τις αρμόδιες αρχές των Κρατών Μελών, απόδειξη:

- ότι συνήψε μία συμφωνία αγοράς των εν λόγω ποσοτήτων προ της 2αςΑπριλίου 1980,

- ότι προ της ημερομηνίας αυτής, συνέταξε υπέρ του πωλητού ανέκκλητο εγγυητική επιστολή για τις ποσότητες αυτές, και

- ότι οι εν λόγω ποσότητες έχουν αποσταλεί στην Κοινότητα το αργότερο την 20ή Απριλίου 1980.

Η τελευταία αυτή απόδειξη παρέχεται από το έγγραφο φορτώσεως.

2. Οι αιτήσεις τίτλων εισαγωγής κατατίθενται το αργότερο στις 20 Σεπτεμβρίου 1980. Η χορήγηση των τίτλων γίνεται το αργότερο μέχρι στις 30 Σεπτεμβρίου 1980.

Οι ποσότητες για τις οποίες έχουν χορηγηθεί τίτλοι κατ'εφαρμογή του παρόντος άρθρου- εκπίπτουν εκείνων για τις οποίες ο ενδιαφερόμενος δύναται να επιτύχει προκειμένου για εισαγωγές που πρέπει να πραγματοποιούνται ανά τρίμηνο, τίτλους εισαγωγής κατ' εφαρμογή των άρθρων 4 και 5.

3. Οι τίτλοι εισαγωγής που χορηγούνται κατ'εφαρμογή του παρόντος άρθρου, ισχύουν για εισαγωγές που πρέπει να πραγματοποιηθούν μέχρι τις 20 Οκτωβρίου 1980.

4. Κάθε Κράτος Μέλος ανακοινώνει στην Επιτροπή το αργότερο μέχρι την 20ή Οκτωβρίου 1980 τα ονόματα των επιχειρηματιών που έχουν επιτύχει τίτλους εισαγωγής κατ'εφαρμογή του παρόντος άρθρου όπως και τις ποσότητες που είναι δυνατό να εισαχθούν με τους τίτλους αυτούς από κάθε επιχειρηματία."

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 8 Σεπτεμβρίου 1980.

Για την Επιτροπή

FINN GUNDELACH

Αντιπρόεδρος

(1) ΕΕ αριθ. Ν 73 της 21.3.1977, σ. 1.

(2) ΕΕ αριθ. Ν 198 της 31.7.1980, σ. 1.

(3) ΕΕ αριθ. Ν 89 της 2.4.1980, σ. 5.

(4) ΕΕ αριθ. Ν 98 της 16.4.1980, σ. 8.